C 184/108
SK
Úradný vestník Európskej únie
25.5.2023
4.8.
Prieskum vlastného kapitálu je kľúčovým prvkom rozvoja zdravého ekosystému kapitálového financovania MSP.
S cieľom doplniť existujúce kanály prieskumu je pravdepodobné, že povolením spojenia prieskumu MSP s inými službami sa zvýši tvorba a šírenie správ o prieskume.
EHSV víta navrhované zvýšenie prahovej hodnoty pre oddelenie poplatkov na 10 miliárd EUR.
Napraví sa tým menšie zahrnutie a menšia viditeľnosť MSP, ktoré spôsobila smernica MiFID II (12).
EHSV však zdôrazňuje, že v rukách väčších finančných inštitúcií je vyššia koncentrácia vypracúvania prieskumu kapitálu.
Veľmi veľkí sprostredkovatelia sú vzhľadom na svoju veľkosť schopní účtovať si zanedbateľné poplatky a/alebo využívať vykonávanie obchodovania na krížové dotovanie poskytovania prieskumu, čo mali a strední poskytovatelia nedokážu (13).
Veľkí sprostredkovatelia majú okrem toho záujem najmä o poskytovanie prieskumu týkajúceho sa popredných spoločností (blue-chip), zatiaľ čo MSP môžu byť nedostatočne zahrnuté.
Veľká väčšina emitentov uvádza, že smernica MiFID II spôsobila menšie zahrnutie a menšiu viditeľnosť MSP (14).
EHSV vidí jednoznačnú potrebu zaviesť ďalšie opatrenia na podporu nezávislého výskumu a poučiť sa z osvedčených postupov dostupných v Európe (15). 4.9.
Vo fáze po IPO by kótované spoločnosti mali byť príkladom z hľadiska transparentnosti a najvyššou prioritou by mala byť ochrana záujmov menšinových akcionárov.
Ak hrozí, že sa s akcionármi bude zaobchádzať nespravodlivo alebo nebudú dobre chránení, keď bude spoločnosť verejne kótovaná, ich dôvera v kapitálové trhy EÚ sa nezvýši.
EHSV vysoko oceňuje prístup Komisie k zmierňovaniu právnej neistoty v súvislosti s požiadavkami na zverejňovanie informácií prostredníctvom cielených zmien nariadenia o zneužívaní trhu. 4.10.
Výbor je presvedčený, že existujúci rámec žiadostí ad hoc v prípadoch podozrenia zo zneužívania trhu sa javí ako vhodný a dostatočný na dosiahnutie účinného dohľadu, pričom berie na vedomie, že viaceré orgány dohľadu považujú za užitočné zlepšiť výmenu údajov o knihách objednávok využitím mechanizmu CMOBS.
Rozsah pôsobnosti podľa návrhu mechanizmu CMOBS by mohol predstavovať riziko vytvorenia rozdielnych podmienok činnosti, keďže bilaterálne obchodné miesta by do mechanizmu neboli zahrnuté. 4.11.
EHSV dôrazne nabáda, aby sa čoraz rýchlejšie presadzovali ďalšie prebiehajúce iniciatívy, ktoré prispievajú k zvýšeniu atraktívnosti verejných trhov.
Výbor uverejnil niekoľko stanovísk k minulým, prebiehajúcim a očakávaným legislatívnym iniciatívam (16).
Napriek geopolitickým výzvam by sa malo z dôvodu rastúcich rizík hospodárskej a sociálnej nestability udržiavať rýchle tempo pokroku pri vytváraní únie kapitálových trhov.
Silná únia kapitálových trhov je potrebná viac ako kedykoľvek predtým.
V Bruseli 23. marca 2023 Predsedníčka Európskeho hospodárskeho a sociálneho výboru Christa SCHWENG
(12) (13) (14) (15) (16)
MiFID = smernica o trhoch s finančnými nástrojmi.
Správa spoločnosti Oxera Unbundling: what's the impact on equity research?
(Oddelenie: vplyv na prieskum akcií), 2019.
Európska komisia, záverečná správa The impact of MiFID II rules on SME and fixed income investment research (Vplyv pravidiel smernice MiFID II na MSP a prieskum investícií s pevným výnosom), 2020.
V nadväznosti na neziskové iniciatívy, ako je „Lighthouse“ v rámci Instituto Español de Analistas Financieros.
Ú. v.
EÚ C 155, 30.4.2021, s. 20; Ú. v.
EÚ C 290, 29.7.2022, s.
58; Ú. v.
EÚ C 177, 18.5.2016, s. 9; Ú. v.
EÚ C 10, 11.1.2021, s. 30; Ú. v.
EÚ C 341, 24.8.2021, s. 41.